#BRANDPUNT - JUNIE 2022
Die Heilige Gees: God se Brandpunt!
Beurtkrag, so hoor, is hier om te bly. Vir 'n lang ruk, minstens. Die teenoorgestelde van beurtkrag is om vrye toegang tot 'n kragbron te hê wat met 'n sterk stroom - ononderbroke - vloei waarby die ganse planeet kan inprop. 'n Kragbron direk uit God se hand! 'n Brandpunt wat die gloed van God kan laat skyn.
Jesus beloof (in Hand 1:9), "Julle sal 'KRAG' ontvang wanneer die Heilige Gees oor julle kom". Onbeperk. Vrylik beskikbaar. Dit is ons geskenk.
Paulus bid op 'n stadium 'n gebed vir die gemeente van Efese, en dit begin so:
"Voor die Vader aan wie die hele gemeenskap van gelowiges in die hemel en op die aarde sy bestaan te danke het. Ek bid dat Hy deur sy Gees uit die rykdom van sy heerlikheid aan julle die krag sal gee om innerlik sterk te word" (Ef 3:14-16.)
Waarom sal ons tevrede wees met geestelike beurtkrag, as ons die kragbron het wat die ganse mensdom kan (en wil) verander - soos wat dit die gekruisigde Jesus tot die Opgestane kon verander.
Pinkster het aangebreek vir christene wêreldwyd. Die wakkerword-tyd. Bekeringstyd. Herlewingstyd. Vernuwingstyd.
Ek nooi jou, kom ondersoek die werk van die Heilige Gees saam met my. Temas soos die vrug van die Gees; die gawes van die Gees; die vernuwende krag van die Gees.
Ons onderneem 'n reis in Junie deur die Bybel met ons vergrootglas om te leer wat God aan ons geopenbaar het; terwyl ons aanhoudend Paulus se gebed saam met hom bid!
30 dagstukke; 30 gepaste musieksnitte; 30 gebede. Die Heilige Gees: God se Brandpunt! Registreer vandag nog om deel van hierdie groeiende internetbediening te word.
Hierdie boodskapreeks werk op 'n vrywillige donasie basis. Bydraes word wel opreg waardeer. Ek is dankbaar vir die gawe van woorde en tegnologie om steeds in God se koninkryk te kan werk. Jou bydrae maak dit moontlik .
Jy kan daarop staatmaak dat die boodskappe altyd op dieselfde tyd, via whatsapp, uitgestuur word. Jy kan kies tussen 21:00 of 06:30 vir jou dagstukkie se lewering. Ons deel ook ekstra inligting, video's en selfs musiek op Facebook en Instagram en die webwerf.
'n Spesiale aanbieding vir gemeentes en bybelstudiegroepe wat van die materiaal gebruik wil maak, is ook beskikbaar. Vir meer inligting hieroor e-pos ronell@ronellbezuidenhout.co.za.
Klik gerus onder en volg ons #Brandpunt-speellys op ons YouTube-kanaal. Kies die aaneenluister skakel en geniet die inspirerende musiek.